เมืองไทยประกันชีวิตคุ้มครองอุบัติเหตุนักกีฬา
กรรมการผู้จัดการฯบริษัทเมืองไทยประกันชีวิต คุ้มครองอุบัติเหตุนักกีฬา ทุน 5,761 ล้านบาท
2 มี.ค. 2554

กรรมการผู้จัดการฯบริษัทเมืองไทยประกันชีวิต คุ้มครองอุบัติเหตุนักกีฬา ทุน 5,761 ล้านบาท
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต  กล่าวว่า บริษัทฯ ดำเนินธุรกิจเข้าสู่ปีที่ 60 ด้วยความซื่อสัตย์ สุจริต ยึดหลักบรรษัทภิบาลในการบริหารงานตลอดจนพัฒนาบริษัทฯ ให้เติบโตอย่างมั่นคงและแข็งแกร่งเพื่อให้ความคุ้มครองประชาชนคนไทย เพื่อเป็นสวัสดิการทางสังคม ส่งเสริมให้ประชาชนได้รู้จักการบริหารทางการเงินอย่างมีประสิทธิภาพ โดยจะมุ่งเน้นในเรื่องของการออมผ่านรูปแบบของการประกันชีวิต ตลอดจนให้ความรู้และส่งเสริมให้เยาวชนจนถึงผู้สูงอายุ เข้าใจในเรื่องของการออมและความคุ้มครองเป็นหลัก เพื่อเป็นการวางแผน การใช้ชีวิตอย่างมั่นคง 
จากความสำเร็จดังกล่าว บริษัทฯ ไม่เคยลืมที่จะคืนกำไรให้กับสังคมในทุกๆ ด้าน โดยเฉพาะในด้านการศึกษาและด้านสุขภาพพลานามัย ซึ่งถือเป็นส่วนสำคัญในการพัฒนาคุณภาพชีวิตประชาชนให้ดำเนินไปอย่างมีประสิทธิภาพและในครั้งนี้ก็เป็นอีกหนึ่งโครงการที่บริษัทฯ ได้ร่วมส่วนหนึ่งในการขับเคลื่อนวงการกีฬาไทย ด้วยการให้การสนับสนุนการกีฬาแห่งประเทศไทย ซึ่งบริษัทฯ มอบความคุ้มครองกรมธรรม์ประกันอุบัติเหตุกลุ่ม ที่ให้ความคุ้มครองทั้งเรื่องการรักษาพยาบาล ในกรณีที่เกิดอุบัติเหตุระหว่างการฝึกซ้อมและการแข่งขัน (ตามเงื่อนไขของกรมธรรม์) รวมถึงกรณี  การเสียชีวิตจากอุบัติเหตุ โดยให้ความคุ้มครองแก่คณะผู้บริหาร พนักงานทุกท่านของการกีฬาแห่งประเทศไทย ตลอดจนผู้เข้าแข่งขันในการแข่งขันกีฬาแห่งชาติ การแข่งขันกีฬาเยาวชนแห่งชาติ และโครงการ Sports Hero เพื่อสร้างความอุ่นใจและความมั่นใจระหว่างปฏิบัติหน้าที่ในเป็นตัวแทนการแข่งขันได้อย่างเต็มประสิทธิภาพ โดยคิดเป็นทุนประกันอุบัติเหตุรวมกว่า 5,761 ล้านบาท